title: 2010/430/CFSP: Sklep Sveta 2010/430/SZVP z dne 26. julija 2010 o ustanovitvi evropske mreže neodvisnih skupin možganskih trustov o neširjenju orožja za podporo pri izvajanju strategije EU proti širjenju orožja za množično uničevanje

text:
               4.8.2010

               SL

               Uradni list Evropske unije

               L 202/5

         SKLEP SVETA 2010/430/SZVP
   z dne 26. julija 2010
   o ustanovitvi evropske mreže neodvisnih skupin možganskih trustov o neširjenju orožja za podporo pri izvajanju strategije EU proti širjenju orožja za množično uničevanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 26(2) in člena 31(1) Pogodbe,
   ob upoštevanju naslednjega:

               (1)

               Evropski svet je 12. decembra 2003 sprejel Strategijo EU proti širjenju orožja za množično uničevanje (v nadaljnjem besedilu: Strategija EU za WMD), ki v poglavju III vsebuje seznam ukrepov, ki bi jih bilo treba za preprečevanje tovrstnega širjenja sprejeti v Uniji, pa tudi v tretjih državah.

               (2)

               Unija dejavno izvaja Strategijo EU za WMD in ukrepe iz poglavja III navedene strategije, kot je na primer oblikovanje potrebnih struktur v Uniji.

               (3)

               Svet je 8. decembra 2008 sprejel sklepe in dokument „Nove smernice za ukrepanje Evropske unije proti širjenju orožja za množično uničevanje in njegovih izstrelitvenih sistemov“ (v nadaljnjem besedilu: nove smernice), v katerem je zapisano, da širjenje orožja za množično uničevanje ostaja eden največjih varnostnih izzivov in da je politika neširjenja bistveni del skupne zunanje in varnostne politike.

               (4)

               Svet v novih smernicah poziva pristojne sestave in organe Sveta, Komisijo, druge institucije ter države članice, naj upoštevajo smernice iz navedenega dokumenta in pripravijo konkretne ukrepe, da bi predvidene cilje uresničili do konca leta 2010.

               (5)

               Svet v novih smernicah poudarja, da bi se pri ukrepanju Unije proti širjenju orožja lahko oprli na nevladno mrežo za neširjenje orožja, v kateri sodelujejo inštituti za zunanjo politiko in raziskovalni centri, ki se ukvarjajo s strateškimi področji Unije, pa tudi na koristne mreže, ki že delujejo. V takšno mrežo bi lahko vključili institucije v tretjih državah, s katerimi je Unija vzpostavila poseben dialog o neširjenju orožja.

               (6)

               Evropski svet je na zasedanju 15. in 16. decembra 2005 sprejel Strategijo EU za boj proti nedovoljenemu kopičenju in trgovini z osebnim in lahkim orožjem ter pripadajočim strelivom (v nadaljnjem besedilu: Strategija EU za SALW), ki je določila smernice za ukrepanje Unije na področju osebnega in lahkega orožja. Strategija EU za SALW navaja, da nedovoljeno kopičenje in trgovina z osebnim in lahkim orožjem ter pripadajočim strelivom resno ogrožata mednarodni mir in varnost.

               (7)

               Namen Strategije EU za SALW je tudi spodbuditi učinkovit multilateralizem pri oblikovanju mednarodnih in regionalnih mehanizmov ter mehanizmov v okviru Unije in njenih držav članic za preprečevanje ponudbe in destabilizirajočega širjenja osebnega in lahkega orožja ter pripadajočega streliva –

         SPREJEL NASLEDNJI SKLEP:
   Člen 1
   1.   Da bi pripomogli k boljšemu izvajanju Strategije EU za WMD, ki temelji na načelih učinkovitega multilateralizma, preprečevanja in sodelovanja s tretjimi državami, se ustanovi evropska mreža neodvisnih skupin možganskih trustov o neširjenju orožja v podporo naslednjim ciljem:

               (a)

               v civilni družbi ter še posebej med strokovnjaki, raziskovalci in akademiki spodbuditi dialog o politiki in varnosti ter dolgoročno razpravo o ukrepih za neširjenje orožja za množično uničevanje in njegovih izstrelitvenih sistemov;

               (b)

               omogočiti udeležencem ustreznih pripravljalnih teles Sveta, da mrežo lahko zaprosijo za mnenje o vprašanjih, povezanih z neširjenjem orožja, in da predstavniki držav članic lahko sodelujejo na srečanjih mreže, ki jim predseduje predstavnik visokega predstavnika za zunanje zadeve in varnostno politiko (VP);

               (c)

               ustvariti koristno izhodišče za ukrepe Unije in mednarodne skupnosti v zvezi z neširjenjem orožja, zlasti s pripravo poročila in/ali priporočil, ki bodo predloženi predstavniku VP;

               (d)

               prispevati k večji ozaveščenosti tretjih držav o izzivih, povezanih s širjenjem orožja, in o tem, da morajo sodelovati z Unijo in delovati v okviru večstranskih forumov, zlasti Združenih narodov, da bi preprečevali, odvračali, ustavljali in po možnosti ukinili skrb zbujajoče programe širjenja orožja po vsem svetu.

         2.   V skladu s Strategijo EU za SALW področje delovanja evropske mreže neodvisnih skupin možganskih trustov o neširjenju orožja zajema ne le vprašanja v zvezi z nevarnostmi širjenja orožja za množično uničevanje, pač pa tudi vprašanja, povezana s klasičnim orožjem, pa tudi z osebnim in lahkim orožjem. Vključitev klasičnega orožja na področje delovanja mreže bo omogočilo vzpostavitev dialoga in oblikovanje priporočila v zvezi z ukrepi Unije glede navedenega orožja v okviru Strategije EU za SALW in politike Unije o klasičnem orožju.
   3.   Projekti, ki jih bo podprla Unija, zato zajemajo naslednje posebne dejavnosti:

               (a)

               zagotavljanje sredstev za organizacijo uvodnega srečanja in letne konference, na podlagi katerih bo mogoče predstavniku VP predložiti poročilo in/ali priporočilo;

               (b)

               zagotavljanje finančnih in tehničnih sredstev za oblikovanje internetne platforme, kar bo omogočilo lažje navezovanje stikov in pospeševanje dialoga na področju raziskav v okviru mreže skupin možganskih trustov, ki preučujejo vprašanja v zvezi z orožjem za množično uničevanje in klasičnim orožjem, pa tudi osebnim in lahkim orožjem.

         Projekti so podrobno opisani v Prilogi.
   Člen 2
   1.   Za izvajanje tega sklepa je odgovoren VP.
   2.   Za tehnično izvajanje projektov iz člena 1(3) je pristojen konzorcij EU za neširjenje orožja, kateremu pripadajo Fundacija za strateške raziskave (FRS), Mirovni raziskovalni inštitut v Frankfurtu (HSFK/PRIF), Mednarodni inštitut za strateške študije (IISS) in Mednarodni mirovni raziskovalni inštitut v Stockholmu (SIPRI). Konzorcij EU za neširjenje orožja opravlja nalogo pod pristojnostjo VP. V ta namen VP s konzorcijem sklene potrebne dogovore.
   Člen 3
   1.   Referenčni finančni znesek za izvajanje projektov iz člena 1(3) znaša 2 182 000 EUR.
   2.   Izdatki, financirani z zneskom iz odstavka 1, se upravljajo v skladu s postopki in pravili, ki veljajo za splošni proračun Unije.
   3.   Komisija nadzira pravilno upravljanje izdatkov iz odstavka 1. V ta namen s konzorcijem EU za neširjenje orožja, sklene sporazum o financiranju. V njem je določeno, da konzorcij zagotovi razpoznavnost prispevka EU glede na njegov obseg.
   4.   Komisija si prizadeva skleniti sporazum o financiranju iz odstavka 3 čim prej po začetku veljavnosti tega sklepa. Če ima v tem postopku kakršne koli težave, o tem obvesti Svet, obvesti pa ga tudi o datumu sklenitve sporazuma.
   Člen 4
   1.   VP o izvajanju tega sklepa poroča Svetu z rednimi poročili, ki jih pripravi konzorcij EU za neširjenje orožja. Navedena poročila so podlaga za ocenjevanje, ki ga izvede Svet.
   2.   Komisija poroča o finančnih vidikih projektov iz člena 1(3).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 36 mesecev po sklenitvi sporazuma o financiranju iz člena 3(3).
   Vendar ta sklep preneha veljati 6 mesecev po začetku veljavnosti, če navedeni sporazum o financiranju do takrat ne bo sklenjen.

      V Bruslju, 26. julija 2010

            Za Svet

            Predsednik

         S. VANACKERE

      PRILOGA

         USTANOVITEV EVROPSKE MREŽE NEODVISNIH SKUPIN MOŽGANSKIH TRUSTOV O NEŠIRJENJU OROŽJA ZA PODPORO PRI IZVAJANJU STRATEGIJE EU PROTI ŠIRJENJU OROŽJA ZA MNOŽIČNO UNIČEVANJE (STRATEGIJA EU ZA WMD)

      1.   Cilji

      Namen tega sklepa je izvajati priporočila za uresničevanje politike, ki jih je Svet 8. decembra 2008 navedel v dokumentu „Nove smernice za ukrepanje Evropske unije proti širjenju orožja za množično uničevanje in njegovih izstrelitvenih sistemov“. V tem dokumentu je določeno, da bi se pri ukrepanju Unije proti širjenju orožja lahko oprli na nevladno mrežo za neširjenje orožja, v kateri sodelujejo inštituti za zunanjo politiko in raziskovalni centri, ki se ukvarjajo s strateškimi področji Unije, pa tudi na koristne mreže, ki že delujejo. V takšno mrežo bi lahko vključili institucije v tretjih državah, s katerimi je Unija vzpostavila poseben dialog o neširjenju orožja.
      Namen takšne mreže skupin možganskih trustov bi bil v civilni družbi, še posebej pa med strokovnjaki, raziskovalci in akademiki, spodbuditi dialog o politiki in varnosti ter dolgoročno razpravo o ukrepih za preprečevanje širjenja orožja za množično uničevanje in njegovih izstrelitvenih sistemov. To bo koristno izhodišče za ukrepe Unije in mednarodne skupnosti v zvezi z neširjenjem orožja.
      Področje delovanja mreže se bo razširilo na vprašanja v zvezi s klasičnim orožjem ter osebnim in lahkim orožjem, pa tudi na ukrepe, s katerimi bi zagotovili neprekinjeno izvajanje Strategije EU za boj proti nedovoljenemu kopičenju in trgovini z osebnim in lahkim orožjem ter pripadajočim strelivom (v nadaljnjem besedilu: Strategija EU za SALW). Mreža bo sodelovala pri oblikovanju novih področij ukrepanja Unije, ki bodo zajela razsežnosti preprečevanja in odzivanja pri varnostnih vprašanjih v zvezi s klasičnim orožjem, med drugim tudi nedovoljeno trgovino in čezmerno kopičenje osebnega in lahkega orožja ter pripadajočega streliva, kot je določeno v Strategiji EU za SALW. Unija je preprečevanje nedovoljene in neregulirane trgovine s klasičnim orožjem ter osebnim in lahkim orožjem določila za svojo prednostno nalogo v okviru procesa oblikovanja pogodbe o trgovini z orožjem.
      Mreža bi lahko pripomogla k večji ozaveščenosti tretjih držav o izzivih, povezanih s širjenjem orožja za množično uničevanje in klasičnim orožjem, vključno z nedovoljeno trgovino z osebnim in lahkim orožjem ter pripadajočim strelivom ter čezmernim kopičenjem takega orožja in streliva. Navedene države bi ravno tako lahko v večji meri ozavestila o tem, da je za preprečevanje, odvračanje, zaustavitev in po možnosti dokončno prenehanje programov širjenja orožja, ki so vzrok za zaskrbljenost na svetovni ravni, pa tudi nezakonite trgovine z osebnim in lahkim orožjem pripadajočim strelivom ter čezmernega kopičenja takega orožja in streliva, potrebno sodelovanje z Unijo in udejstvovanje v okviru mednarodnih forumov, zlasti Združenih narodov.
      Unija želi to mrežo podpreti z naslednjimi ukrepi:

                  —

                  z organizacijo uvodnega srečanja in letne konference, na podlagi katerih bo mogoče predstavniku visokega predstavnika za zunanje zadeve in varnostno politiko (VP) predložiti poročilo in/ali priporočila,

                  —

                  z oblikovanjem internetne platforme za lažje navezovanje stikov in pospeševanje dialoga na področju raziskav v okviru mreže skupin možganskih trustov o neširjenju orožja.

            2.   Organizacija mreže

      Mreža bo dostopna vsem ustreznim raziskovalnim institutom in skupinam možganskih trustov Unije ter bo dosledno upoštevala raznolikost mnenj v Uniji.
      Mreža bo omogočala lažje stike med nevladnimi strokovnjaki, predstavniki držav članic in institucijami Unije. V skladu s strategijama EU za WMD in za SALW, ki temeljita na multilateralizmu in mednarodnem sodelovanju, bo mreža pripravljena na sodelovanje z nevladnimi akterji iz tretjih držav. Njen mandat bo zajemal neširjenje orožja za množično uničevanje in njegovih izstrelitvenih sistemov pa tudi vprašanja v zvezi s klasičnim orožjem ter osebnim in lahkim orožjem.
      Mreži bo predsedoval predstavnik VP v skladu s smernicami za ukrepe proti širjenju orožja, določenimi v okviru centra za spremljanje orožja za množično uničevanje. Udeleženci ustreznih pripravljalnih teles Sveta (CODUN/CONOP/COARM itd.) se bodo lahko z mrežo posvetovali o vprašanjih, povezanih z neširjenjem orožja in klasičnim orožjem, tudi osebnim in lahkim orožjem, njegovi predstavniki pa lahko sodelujejo na sestankih mreže. Če je mogoče, so lahko sestanki mreže organizirani hkrati s sestanki delovnih skupin.
      Za upravljanje projekta bo zadolžen konzorcij EU za neširjenje orožja, kateremu pripadajo FRS, HSFK/PRIF, IISS in SIPRI in ki bo pri tem tesno sodeloval s predstavnikom VP.
      Konzorcij EU za neširjenje orožja bo po posvetovanju s predstavnikom VP in državami članicami na uvodno srečanje in letno konferenco povabil udeležence, ki so specialisti za vprašanja v zvezi z neširjenjem orožja in klasičnim orožjem. Udeleženci morajo svoje strokovno znanje potrditi z objavami v več publikacijah ali z drugimi raziskovalnimi dejavnostmi na področju neširjenja orožja za množično uničevanje in v zvezi z vprašanji, povezanimi s klasičnim orožjem.
      3.   Opis projektov

      3.1   Projekt 1: Organizacija uvodnega srečanja in letne konference ter priprava poročila in/ali priporočil

      3.1.1   Namen projekta

      Cilj uvodnega srečanja je vzpostavitev evropske mreže skupin možganskih trustov o neširjenju orožja s sedežem v Unije. Na tem srečanju, ki mu bo predsedoval predstavnik VP, bo treba organizirati dejavnosti mreže in pripraviti letno konferenco, tako da bo mogoče predstavniku VP predložiti poročilo in/ali priporočila.
      Udeleženci letne konference o neširjenju orožja, pripravljene po zgledu konferenc, ki jih organizira ustanova Carnegie, bodo vladni strokovnjaki in neodvisne skupine možganskih trustov iz Unije in tretjih držav, razpravljali in odločali pa naj bi o nadaljnjih ukrepih za preprečevanje širjenja orožja za množično uničevanje in njegovih izstrelitvenih sistemov ter obravnavali izzive, povezane s klasičnim orožjem, med drugim tudi preprečevanje nedovoljene trgovine z lahkim in osebnim orožjem ter pripadajočim strelivom in onemogočanje čezmernega kopičenja tega orožja in streliva. Letna konferenca bi bila lahko razdeljena na tematske sklope in sklepno plenarno zasedanje, predsedoval pa bi ji predstavnik VP.
      Na podlagi letne konference bo treba oblikovati poročilo s smernicami za uresničevanje politike in sklop priporočil za ukrepanje ter ju predložiti predstavniku VP. Poročilo bodo prejele zadevne institucije Unije in države članice, na voljo pa bo tudi na spletu.
      3.1.2   Rezultati projekta

                  —

                  določiti način delovanja evropske mreže neodvisnih skupin možganskih trustov o neširjenju orožja,

                  —

                  organizirati pomembno evropsko konferenco o neširjenju orožja, ki bi postala ključno prizorišče za spodbujanje strateške razprave o ukrepih za preprečevanje širjenja orožja za množično uničevanje in njegovih izstrelitvenih sistemov ter reševanje izzivov, povezanih s klasičnim orožjem, med drugim tudi preprečevanje nedovoljene trgovine z lahkim in osebnim orožjem ter pripadajočim strelivom in onemogočanje čezmernega kopičenja tega orožja in streliva,

                  —

                  pripraviti poročilo, ki se nanaša na politiko in/ali priporočila s smernicami za ukrepanje, s katerimi bi pospešili izvajanje strategij EU za WMD in SALW, hkrati pa bi bili za EU in mednarodno skupnost koristno izhodišče za izvajanje ukrepov za preprečevanje širjenja in ukrepov v zvezi s klasičnim orožjem,

                  —

                  povečati ozaveščenost in znanje v institucijah Unije, državah članicah, civilni družbi in tretjih državah o nevarnostih, povezanih z orožjem za množično uničevanje in njegovimi izstrelitvenimi sistemi, tako da bo mogoče te nevarnosti bolje predvideti.

            3.1.3   Opis projekta

      V okviru projekta je predvidena organizacija dveh uvodnih srečanj, dveh letnih srečanj in priprava dveh poročil in/ali priporočil:

                  —

                  uvodno srečanje, na katerem naj bi sodelovalo največ 50 neodvisnih skupin možganskih trustov iz Unije, ki so specialisti za vprašanja v zvezi z neširjenjem orožja in klasičnim orožjem, vključno z osebnim in lahkim orožjem,

                  —

                  letna konferenca, na kateri naj bi sodelovali vladni strokovnjaki in največ 200 neodvisnih skupin možganskih trustov iz Unije in tretjih držav, ki so specialisti za vprašanja v zvezi z neširjenjem orožja in klasičnim orožjem, vključno z osebnim in lahkim orožjem,

                  —

                  poročilo, ki se nanaša na politiko in/ali priporočila s smernicami za ukrepanje, ki naj bi spodbudila izvajanje strategij EU za WMD in SALW.

            3.2   Projekt 2: Oblikovanje internetne platforme

      3.2.1   Namen projekta

      Vzpostavitev spletnega mesta bo omogočila lažje stike med člani mreže v času med posameznimi srečanji in spodbudila dialog na področju raziskav med skupinami možganskih trustov o neširjenju orožja. Namensko zasnovano spletno mesto, na katerem si člani mreže izmenjujejo informacije in zamisli ter objavljajo študije o neširjenju orožja za množično uničevanje in njegovih izstrelitvenih sistemov ter o vprašanjih v zvezi s klasičnim orožjem, vključno z osebnim in lahkim orožjem, bi lahko koristilo tudi institucijam Unije in državam članicam. Spletno mesto bi lahko dopolnili z elektronskimi novicami.
      Projekt bo omogočil spremljanje dogodkov prek spleta in predstavljati „izložbeno okno“ za evropske raziskave. Prispeval bo moral k učinkovitemu širjenju rezultatov raziskav v skupnosti možganskih trustov in vladnih krogih. To pa bo omogočilo boljše predvidevanje nevarnosti, povezanih s širjenjem orožja za množično uničevanje in njegovih izstrelitvenih sistemov, s klasičnim orožjem pa tudi z nedovoljeno trgovino z lahkim in osebnim orožjem ter pripadajočim strelivom in čezmernim kopičenjem tega orožja in streliva, ter večjo ozaveščenost o teh nevarnostih.
      3.2.2   Rezultati projekta

                  —

                  vzpostaviti plaftormo, kjer si lahko skupine možganskih trustov za neširjenje orožja izmenjujejo neodvisna mnenja in analize o širjenju orožja za množično uničevanje in konvencionalnem orožju, vključno z osebnim in lahkim orožjem,

                  —

                  v civilni družbi spodbuditi boljše razumevanje strategij EU za WMD in SALW ter delovati kot vmesnik med Unijo in mrežo skupin možganskih trustov,

                  —

                  omogočiti brezplačno prenašanje datotek z dokumenti s srečanj mreže ter dokumenti neodvisnih skupin možganskih trustov, ki bi želeli rezultate svojih raziskav objaviti brez finančnega nadomestila,

                  —

                  v institucijah Unije, državah članicah, civilni družbi in tretjih državah povečati ozaveščenost in znanje o nevarnostih, povezanih s klasičnim orožjem, orožjem za množično uničevanje in njegovimi izstrelitvenimi sistemi, tako da bo mogoče te nevarnosti bolje predvideti.

            3.2.3   Opis projekta

      Da bi prihranili stroške ter omogočili dejavno spletno komuniciranje in izmenjavo informacij med člani mreže v znanem okolju, bi lahko preučili možnost uporabe tehnologije, ki jo sicer uporabljajo družbene spletne strani, če bi bilo to mogoče in primerno. Konzorcij EU za neširjenje orožja bi bil odgovoren za projekt in bi skrbel za spletno gostovanje, oblikovanje spletnega mesta in njegovo tehnično vzdrževanje. Konzorcij bi lahko za predstavnika VP in ustrezne delovne skupine Sveta organiziral osnovno usposabljanje o spletnem mestu.
      4.   Trajanje

      Projekti se predvidoma izvajajo 36 mesecev.
      5.   Upravičenci

      5.1   Neposredni upravičenci

      Širjenje orožja za množično uničevanje s strani držav in teroristov je bilo v evropski varnostni strategiji in Strategiji EU za WMD opredeljeno kot morda največja grožnja varnosti Unije. V Strategiji EU za SALW je bilo podobno ugotovljeno, da nedovoljena trgovina z osebnim in lahkim orožjem ter pripadajočim strelivom in čezmerno kopičenje takega orožja in streliva resno ogrožata mednarodni mir in varnost. Predlagana projekta sta povezana z nameni skupne zunanje in varnostne politike in omogočata izpolnjevanje strateških ciljev iz evropske varnostne strategije.
      5.2   Posredni upravičenci

      Posredni upravičenci projekta so:

                  (a)

                  neodvisne skupine možganskih trustov iz Unije in tretjih držav, ki so specialisti za vprašanja v zvezi z neširjenjem orožja in klasičnim orožjem, vključno z osebnim in lahkim orožjem;

                  (b)

                  institucije Unije,

                  (c)

                  države članice,

                  (d)

                  tretje države.

            6.   Udeležene tretje osebe

      Projekta bosta v celoti financirana s tem sklepom. Strokovnjaki iz mreže se lahko štejejo za udeležene tretje osebe. Delovali bodo v skladu s svojimi standardnimi pravili.
      7.   Postopkovni vidiki, usklajevanje in usmerjevalni odbor

      Usmerjevalni odbor bodo sestavljali predstavnik VP in subjekt iz odstavka 8, zadolžen za izvajanje projekta. Usmerjevalni odbor bo redno preučeval izvajanje Sklepa Sveta (vsaj enkrat vsakih šest mesecev), pri čemer bo uporabil tudi elektronska sredstva sporazumevanja.
      8.   Subjekt, zadolžen za izvajanje projekta

      Za tehnično izvajanje tega sklepa Sveta bo zadolžen konzorcij EU za neširjenje orožja, pri tem ga bo nadziral VP. Konzorcij bo pri izvajanju svojih dejavnosti po potrebi sodeloval z VP, državami članicami, drugimi državami pogodbenicami in mednarodnimi organizacijami.


title: 2013/617/EU: Sklep Evropskega parlamenta z dne 17. aprila 2013 o zaključku poslovnih knjig Skupnega podjetja Čisto nebo za proračunsko leto 2011

text:
               16.11.2013

               SL

               Uradni list Evropske unije

               L 308/344

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Skupnega podjetja Čisto nebo za proračunsko leto 2011
   (2013/617/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja Čisto nebo za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto 2011 z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja Čisto nebo (4), zlasti člena 11(4) Uredbe,

               —

               ob upoštevanju finančnih pravil Skupnega podjetja Čisto nebo, ki jih je upravni odbor podjetja sprejel s sklepom 7. novembra 2008,

               —

               ob upoštevanju mnenja št. 2/2011 o finančnih pravilih Skupnega podjetja Čisto nebo, ki ga je Računsko sodišče podalo 8. februarja 2011,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0086/2013),

               1.

               odobri zaključek poslovnih knjig Skupnega podjetja Čisto nebo za proračunsko leto 2011;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja Čisto nebo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 9.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 1.

      (5)  UL L 357, 31.12.2002, str. 72.


title: 2014/602/EU: Sklep Evropskega parlamenta z dne 3. aprila 2014 o zaključnem računu Evropskega organa za vrednostne papirje in trge za proračunsko leto 2012

text:
               5.9.2014

               SL

               Uradni list Evropske unije

               L 266/266

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropskega organa za vrednostne papirje in trge za proračunsko leto 2012
   (2014/602/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega organa za vrednostne papirje in trge za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropskega organa za vrednostne papirje in trge za proračunsko leto 2012 z odgovori organa (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (4), zlasti člena 64 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A7-0231/2014),

               1.

               odobri zaključni račun Evropskega organa za vrednostne papirje in trge za proračunsko leto 2012;

               2.

               naroči svojemu predsedniku, naj ta sklep posreduje izvršni direktorici Evropskega organa za vrednostne papirje in trge, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 197.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 84.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 26. junija 1997 o spremljanju izvajanja pravnih instrumentov na področju azila

text:
Pomembno pravno obvestilo

|

31997D0420

Uradni list L 178 , 07/07/1997 str. 0006 - 0007

		Sklep Svetaz dne 26. junija 1997o spremljanju izvajanja pravnih instrumentov na področju azila(97/420/PNZ)SVET EVROPSKE UNIJE JEob upoštevanju Pogodbe o Evropski uniji in zlasti člena K.3(2)(a) Pogodbe,ob upoštevanju programa prednostnega dela, ki ga je sprejel Svet 30. novembra 1993, v katerem poziva k pripravi letnega poročila o dosežkih na področju pravosodja in notranjih zadev, in Resolucije Sveta z 14. oktobra 1996, v kateri so navedene prednosti naloge sodelovanja na področju pravosodja in notranjih zadev v obdobju od 1. julija 1996 do 30. junija 1998 [1],ob upoštevanju resolucij Evropskega parlamenta s področja azila,ker člen K.1(1) Pogodbe določa, naj države članice obravnavajo azilno politiko kot zadevo v skupnem interesu;ker bo spremljanje, kako države članice izvajajo pravne instrumente s tega področja, razkrilo praktični učinek dela Sveta v teh zadevah in zagotovilo koristen poduk za njegovo prihodnje delo,SKLENIL:Člen 1Predsedstvo pošlje državam članicam vsako leto vprašalnik, sestavljen tako, da je razvidno, kako so države članice izvajale pravne instrumente na področju azila, ki so jih sprejeli Svet in ministri, odgovorni za priseljevanje.Vprašalnik se nanaša na:- določbe, politike in praktične ukrepe, ki so jih države članice sprejele v preteklem letu na katerem koli od področij, na katera se nanašajo pravni instrumenti, navedeni v prvem odstavku,- kakršne koli težave, ki so jih imele pri sprejemanju takšnih določb, politik in praktičnih ukrepov,- verjetnost, da bodo v bližnji prihodnosti sprejemale določbe, politike in praktične ukrepe na področjih, navedenih v prvi alinei,- praktično uporabo navedenih pravnih instrumentov, določb, politik in praktičnih ukrepov ter morebitne težave, s katerimi se soočajo v tej zvezi.Člen 2Države članice pripravijo na podlagi vprašalnika iz člena 1 informativni dokument, v katerem se lahko sklicujejo na svoje redne prispevke za Center za informacije, študije in izmenjave o azilu (CIREA) ali pa vanj vključijo relevantne dele.Člen 3Generalni sekretariat Sveta prevede informativne dokumente iz člena 2 in jih da na razpolago vsem državam članicam in Komisiji. Pripravi tudi zbirno poročilo, ki temelji na informativnih dokumentih.Člen 4Na podlagi zbirnega poročila in drugih pomembnih gradiv, na primer dokumentov UNHCR in, če je ustrezno, nevladnih organizacij, predsedstvo v povezavi s Komisijo in po posvetovanju z UNHCR pripravi poročilo, ki vsebuje analizo, ki med drugim navaja ali obstajajo zadeve, glede katerih bi bila potrebna nadaljnja izmenjava stališč med državami članicami in ali so potrebni kakšni dodatni ukrepi.To poročilo se pregleda v okviru Sveta, z namenom da se predloži v obravnavo Svetu.Predsedstvo bo zaprosilo UNHCR za stališča o poročilu in bo zagotovilo, da se morebitne pripombe sporočijo državam članicam.Člen 5Vprašalnik se pošlje državam članicam vsako leto do 1. julija, države članice pa podajo svoje informativne dokumente do 1. oktobra.Prvi vprašalnik se nanaša na izvajanje za obdobje do 1. julija 1997.V Luxembourgu, 26. junija 1997Za SvetPredsednikH. Van Mierlo[1] UL C 319, 26.10.1996, str. 1.--------------------------------------------------


title: Sklep komisije z dne 20. decembra 1995 o sklenitvi v imenu Evropske skupnosti za premog in jeklo in Evropske skupnosti za atomsko energijo Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Ukrajino na drugi strani

text:
Pomembno pravno obvestilo

|

31995D0542

Uradni list L 311 , 23/12/1995 str. 0021 - 0021

		Sklep komisijez dne 20. decembra 1995o sklenitvi v imenu Evropske skupnosti za premog in jeklo in Evropske skupnosti za atomsko energijo Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Ukrajino na drugi strani(95/542/Euratom, ESPJ)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za premog in jeklo, zlasti prvega odstavka člena 95 te pogodbe,ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 te pogodbe,ker je, dokler ne začne veljati Sporazum o partnerstvu in sodelovanju, podpisan v Luxembourgu 14. junija 1994, treba odobriti Začasni sporazum o trgovini in trgovinskih zadevah, podpisan v Bruslju 1. junija 1995 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Ukrajino na drugi;ker je sprejetje Začasnega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;po razpravi s Posvetovalnim odborom in potem, ko je Svet odobril 4. decembra 1995,SKLENILA:Člen 1Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Ukrajino na drugi se s Protokolom in izjavami odobri v imenu Evropske skupnosti za premog in jeklo in Evropske skupnosti za atomsko energijo.Člen 2Predsednik Komisije v imenu Evropske skupnosti za premog in jeklo in Odbora Evropske skupnosti za atomsko energijo da uradno obvestilo, kot je predvideno v členu 36 Začasnega sporazuma.V Bruslju, 20. decembra 1995Za KomisijoJacques SanterPredsednik--------------------------------------------------


title: 2013/120/EU: Sklep predstavnikov vlad držav članic z dne 6. marca 2013 o imenovanju sodnika Splošnega sodišča

text:
               8.3.2013

               SL

               Uradni list Evropske unije

               L 65/22

         SKLEP PREDSTAVNIKOV VLAD DRŽAV ČLANIC
   z dne 6. marca 2013
   o imenovanju sodnika Splošnega sodišča
   (2013/120/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti odstavka 1 člena 106a Pogodbe,
   ob upoštevanju naslednjega:

               (1)

               V skladu s členoma 5 in 7 Protokola o statutu Sodišča Evropske unije je treba po odstopu Nilsa WAHLA za preostanek njegovega mandata, ki se izteče 31. avgusta 2013, imenovati sodnika Splošnega sodišča.

               (2)

               Za prosto mesto je bil predlagan Carl WETTER.

               (3)

               Odbor, ustanovljen na podlagi člena 255 Pogodbe o delovanju Evropske unije, je podal svoje mnenje o ustreznosti Carla WETTRA za opravljanje nalog sodnika Splošnega sodišča –

         SPREJELI NASLEDNJI SKLEP:
   Člen 1
   Za sodnika Splošnega sodišča se za obdobje od dneva začetka veljavnosti tega sklepa do 31. avgusta 2013 imenuje Carl WETTER.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. marca 2013

            Predsednik

         R. MONTGOMERY


title: 2008/538/ES: Sklep Evropskega parlamenta z dne 24. aprila 2007 o zaključnem računu Evropske agencije za obnovo za proračunsko leto 2005

text:
               15.7.2008

               SL

               Uradni list Evropske unije

               L 187/187

      SKLEP EVROPSKEGA PARLAMENTA

   z dne 24. aprila 2007
   o zaključnem računu Evropske agencije za obnovo za proračunsko leto 2005
   (2008/538/ES)
   EVROPSKI PARLAMENT,
   ob upoštevanju letnega zaključnega računa Evropske agencije za obnovo za proračunsko leto 2005 (1),
   ob upoštevanju poročila Računskega sodišča o letnem zaključnem računu Evropske agencije za obnovo za proračunsko leto 2005 z odgovori Agencije (2),
   ob upoštevanju priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 2667/2000 z dne 5. decembra 2000 o Evropski agenciji za obnovo (4) in zlasti člena 8 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0116/2007),

               1.

               ugotavlja, da sta letna zaključna računa Evropske agencije za obnovo za proračunski leti 2004 in 2005 takšna:
               Izkaz prihodkov in odhodkov za proračunski leti 2004 in 2005

                           (v 1000 EUR)

                           2005

                           2004

                              Prihodki

                           Subvencije ES

                           261 009

                           231 909

                           Terjatve stroškov (ponovna uporaba naslova III)

                           546

                           1 229

                           Prihodki iz upravnega poslovanja (ponovna uporaba naslovov I in II)

                           210

                           181

                           Drugi prihodki iz poslovanja

                           1 076

                           6 113

                              Skupaj prihodki iz poslovanja

                              262 841

                              239 432

                              Odhodki

                           Upravni stroški

                                       —

                                       Stroški za zaposlene

                           15 727

                           17 575

                                       —

                                       Drugi upravni stroški

                           7 212

                           6 290

                           Stroški iz poslovanja

                                       —

                                       Centralizirano neposredno upravljanje

                           243 442

                           268 965

                              Skupni odhodki za upravo in poslovanje

                              266 381

                              292 830

                              Presežek/(primanjkljaj) iz poslovanja

                           -3 540

                           -53 398

                           Izredni dobiček

                           0

                           738

                           Izredna izguba

                           0

                           -1,269

                              Poslovni izid v zadevnem letu

                              -3 540

                              -53 929

                              Vir: Podatki Agencije za obnovo. V tej tabeli so povzeti podatki, ki jih je agencija navedla v svojih letnih zaključnih računih.

               2.

               odobri zaključni račun Evropske agencije za obnovo za proračunsko leto 2005;

               3.

               naroči svojemu predsedniku, naj ta sklep posreduje direktorju Evropske agencije za obnovo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 7.

      (2)  UL C 312, 19.12.2006, str. 18.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 306, 7.12.2000, str. 7. Uredba, kakor je bila nazadnje spremenjena z Uredbo (ES) št. 1756/2006 (UL L 332, 30.11.2006, str. 18).

      (5)  UL L 357, 31.12.2002, str. 72.


title: Sklep Komisije (EU) 2017/1392 z dne 25. julija 2017 o spremembi Sklepa 2014/350/EU o določitvi okoljskih meril za podelitev znaka EU za okolje tekstilnim izdelkom (notificirano pod dokumentarno številko C(2017) 5069) (Besedilo velja za EGP. )

text:
                  27.7.2017

                  SL

                  Uradni list Evropske unije

                  L 195/36

            SKLEP KOMISIJE (EU) 2017/1392
      z dne 25. julija 2017
      o spremembi Sklepa 2014/350/EU o določitvi okoljskih meril za podelitev znaka EU za okolje tekstilnim izdelkom

            (notificirano pod dokumentarno številko C(2017) 5069)

      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
      po posvetovanju z Odborom Evropske unije za znak za okolje,
      ob upoštevanju naslednjega:

                  (1)

                  Po prejemu uradnega obvestila, ki so ga tehnični strokovnjaki poslali Komisiji in nekaterim državam članicam, da je treba pojasniti točko 1 člena 1 Sklepa Komisije 2014/350/EU (2), je treba dodatno opredeliti, za katera tekstilna vlakna se uporabljajo okoljska merila, ter podpreti možnost označevanja vmesnih tekstilnih izdelkov.

                  (2)

                  V Prilogi k Sklepu 2014/350/EU je treba izboljšati besedilo iz oddelka 1 z naslovom Merila za tekstilna vlakna in besedilo merila 1, da se pojasni, katere izjeme veljajo pri uporabi recikliranih vlaken ali vlaken iz organskega bombaža in kako se izračuna delež bombaža, potreben glede na merili 1(a) in 1(b). Glede na razprave, ki so januarja 2016 potekale na sestankih Odbora Evropske unije za znak za okolje (v nadaljnjem besedilu: EUEB) in foruma pristojnih organov, je treba uskladiti besedilo zahtev glede omejitev v zvezi z organskim bombažem, bombažem iz pridelave z integriranim zatiranjem škodljivcev in pesticidov za skupine proizvodov tekstilni izdelki, obutveni izdelki in pohištvo, pri čemer je treba upoštevati revidirana merila iz Sklepa Komisije (EU) 2016/1332 (3) in Sklepa Komisije (EU) 2016/1349 (4). Glede na razprave, ki so potekale na sestanku EUEB novembra 2016, je treba omejiti zahtevo, da se organski bombaž in gensko spremenjeni bombaž ne mešata, na proizvode, za katere se v skladu z merilom 28 Sklepa Komisije 2014/350/EU navede trditev o vsebnosti organskega bombaža. Poleg tega bi bilo treba proučiti, ali se lahko v merilo 28 iz Sklepa 2014/350/EU vključi dodatna trditev o uporabi gensko nespremenjenega bombaža.

                  (3)

                  Po prejemu uradnega obvestila, ki so ga tehnični strokovnjaki poslali Komisiji in nekaterim državam članicam, je potrebno pojasnilo o navodilih za sestavljeno vzorčenje pri ocenjevanju in preverjanju merila 3(a).

                  (4)

                  Zaradi jasnosti je treba izboljšati besedilo merila 13(b) iz oddelka 3 z naslovom Merila za kemikalije in postopke, da se uskladi s procesom v zvezi z opredelitvijo in določitvijo seznama kandidatnih snovi, ki vzbujajo veliko zaskrbljenost (SVHC), iz Uredbe (ES) št. 1907/2006 Evropskega parlamenta in Sveta (5) ter s členom 6(7) Uredbe (ES) št. 66/2010. Tudi besedilo merila 14 bi bilo treba uskladiti s členom 6(6) Uredbe (ES) št. 66/2010. Po prejemu uradnega obvestila, ki so ga tehnični strokovnjaki poslali Komisiji, je v merilu 14 iz Sklepa 2014/350/EU potrebno pojasnilo, kdaj se uporabljajo pravila za razvrščanje glede na nevarnost, ki se nanašajo na snovi, in kdaj pravila za razvrščanje glede na nevarnost, ki se nanašajo na zmesi. Poleg tega je treba glede na razprave, ki so potekale na sestankih foruma pristojnih organov, uskladiti omejitve iz merila 14(b) za točko (iv) preglednice o sredstvih za odpornost na vodo, umazanijo in madeže ter zahteve v zvezi s tem merilom iz Dodatka 1 in zahteve, ki se uporabljajo za skupini proizvodov obutveni izdelki in pohištvo, pri čemer je treba za pohištvo upoštevati revidirana merila za pohištvo iz Sklepa (EU) 2016/1332, za obutvene izdelke pa revidirana merila za obutvene izdelke iz Sklepa (EU) 2016/1349, ki jih je regulativni odbor za znak za okolje izglasoval januarja 2016 (6). V zvezi s točko (v) preglednice o dodatkih je treba spremeniti in pojasniti obseg odstopanja ter v skladu z delom o ocenjevanju in preverjanju omogočiti izračune ostankov snovi. Spremeniti je treba tudi besedilo iz Dodatka 1 k Prilogi k Sklepu 2014/350/EU, da se uskladi z Uredbo (EU) št. 528/2012 Evropskega parlamenta in Sveta (7).

                  (5)

                  Po prejemu uradnega obvestila, ki so ga člani EUEB poslali Komisiji, in razpravah, ki so potekale na sestankih foruma pristojnih organov leta 2016, je treba v oddelku (f) Dodatka 1 k Prilogi k Sklepu 2014/350/EU spremeniti omejitve, ki se uporabljajo za vse faze proizvodnje, da se zajamejo tudi detergenti, popraviti sklic na preskus za anaerobno biorazgradljivost ter zmanjšati obseg omejitve za neionske in kationske detergente in površinsko aktivne snovi na tiste, ki so razvrščeni kot nevarni za vodno okolje v skladu z Uredbo (ES) št. 1272/2008 Evropskega parlamenta in Sveta (8).

                  (6)

                  Po prejemu uradnega obvestila, ki so ga člani EUEB poslali Komisiji, in razpravah, ki so potekale na sestankih foruma pristojnih organov leta 2016, je treba spremeniti merili 20 in 21 v oddelku 4 z naslovom Merila za uporabnost, da bosta upoštevali nove tehnične ugotovitve strokovnjakov iz držav članic.

                  (7)

                  Glede na razprave, ki so potekale na sestankih foruma pristojnih organov v letih 2015 in 2016, in zaradi usklajenosti z Direktivo 2010/75/EU Evropskega parlamenta in Sveta (9) je treba omogočiti izračune emisij organskih spojin v zrak v skladu z delom merila 16(b) o ocenjevanju in preverjanju iz Sklepa 2014/350/EU.

                  (8)

                  Glede na razprave, ki so potekale na sestankih EUEB in foruma pristojnih organov v letih 2015 in 2016, je treba uskladiti besedilo iz dela o ocenjevanju in preverjanju, ki je uporabljeno v merilu 26 z naslovom Temeljna načela in pravice pri delu iz Sklepa 2014/350/EU, z besedilom, ki je uporabljeno za skupino proizvodov osebni, prenosni in tablični računalniki, pri čemer se upošteva Sklep Komisije (EU) 2016/1371 (10).

                  (9)

                  Po razpravi s člani EUEB leta 2016 je treba podaljšati veljavnost Sklepa 2014/350/EU, saj naj bi raven okoljskih prizadevanj meril za podelitev znaka za okolje iz Sklepa 2014/350/EU po pričakovanjih ostala visoka v primerjavi z drugimi shemami označevanja. Poleg tega se bo z dolgoročnejšo ohranitvijo nespremenjenega sklopa meril večjemu številu vložnikov omogočilo, da izvedejo potrebne izboljšave in tehnične naložbe v inovacijskem ciklu za uporabo znaka za okolje, trgu pa, da se odzove z novimi specifikacijami za surovine in vmesne tekstilne izdelke.

                  (10)

                  Sklep 2014/350/EU bi bilo zato treba ustrezno spremeniti.

                  (11)

                  Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

            SPREJELA NASLEDNJI SKLEP:
      Člen 1
      Sklep 2014/350/EU se spremeni:

                  (1)

                  uvodna izjava 6 se črta;

                  (2)

                  v členu 1(1) se točke (c), (d) in (e) nadomestijo z naslednjim:

                              „(c)

                              vlakna, prejo, tkane in pletene vstavke: vmesni izdelki so namenjeni za uporabo v tekstilnih oblačilih in dodatkih ter tekstilnih izdelkih za notranjo opremo, vključno s pohištvenim tekstilom in prevlekami za posteljne vložke pred uporabo medvlog in obdelavo, povezano s končnim proizvodom;

                              (d)

                              netkane elemente: vmesni izdelki, ki so vključeni v tekstilna oblačila in dodatke ter tekstilne izdelke za notranjo opremo, vključno z zadrgami, gumbi in drugimi dodatki ter membranami, premazi in laminati;

                              (e)

                              čistilna sredstva: tkani ali netkani tekstilni izdelki, narejeni iz tekstilnih vlaken in namenjeni za mokro ali suho čiščenje površin in sušenje kuhinjskih pripomočkov;“;

                  (3)

                  člen 6 se nadomesti z naslednjim:
                  „Člen 6
                  Merila in z njimi povezane zahteve za ocenjevanje, ki so določeni v Prilogi, veljajo 78 mesecev od datuma sprejetja tega sklepa.“;

                  (4)

                  Priloga se spremeni v skladu s Prilogo k temu sklepu.

            Člen 2
      Ta sklep je naslovljen na države članice.

         V Bruslju, 25. julija 2017

               Za Komisijo

            Karmenu VELLA

               Član Komisije

         (1)  UL L 27, 30.1.2010, str. 1.

         (2)  Sklep Komisije 2014/350/EU z dne 5. junija 2014 o določitvi okoljskih meril za podelitev znaka EU za okolje tekstilnim izdelkom (UL L 174, 13.6.2014, str. 45).

         (3)  Sklep Komisije (EU) 2016/1332 z dne 28. julija 2016 o določitvi okoljskih meril za podelitev znaka EU za okolje pohištvu (UL L 210, 4.8.2016, str. 100).

         (4)  Sklep Komisije (EU) 2016/1349 z dne 5. avgusta 2016 o določitvi okoljskih meril za podelitev znaka EU za okolje obutvenim izdelkom (UL L 214, 9.8.2016, str. 16).

         (5)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

         (6)  Uredba (ES) št. 66/2010, člen 16.

         (7)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).

         (8)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

         (9)  Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L 334, 17.12.2010, str. 17).

         (10)  Sklep Komisije (EU) 2016/1371 z dne 10. avgusta 2016 o določitvi okoljskih meril za podelitev znaka EU za okolje osebnim, prenosnim in tabličnim računalnikom (UL L 217, 12.8.2016, str. 9).

         PRILOGA
         Priloga k Sklepu 2014/350/EU se spremeni:

                     (1)

                     Oddelek „1. Merila za tekstilna vlakna“ se spremeni:

                                 (a)

                                 drugi odstavek se nadomesti z naslednjim:
                                 „Uporabi se lahko vsako vlakno, vključno z zgoraj navedenimi, ne da bi mu bilo treba izpolnjevati merila za tekstilna vlakna, če prispeva manj kot 5 % skupne teže proizvoda ali če sestavlja oblogo ali podlogo. Meril za tekstilna vlakna z izjemo poliamida in poliestra ni treba izpolnjevati:

                                             (i)

                                             celotnemu proizvodu, če vlakna vsebujejo reciklirane materiale, ki po teži obsegajo vsaj 70 % vseh vlaken v proizvodu;

                                             (ii)

                                             posameznim vlaknom, ki so del proizvoda z znakom za okolje, če vrsta vlakna po teži vsebuje vsaj 70 % recikliranih materialov.

                                       Za namene izračuna deleža bombaža v proizvodu, potrebnega za skladnost z merilom 1(a) ali 1(b), se delež recikliranih bombažnih vlaken odšteje od zahtevanih najmanjših deležev, razen v primeru oblačil za otroke, mlajše od treh let.“;

                                 (b)

                                 merilo 1 se spremeni:

                                             (i)

                                             druga in tretja alinea se nadomestita z naslednjim:

                                                         „—

                                                         le v primeru trditve o vsebnosti organskega bombaža v skladu z merilom 28 za proizvodni standard 1(a) ves običajen bombaž in bombaž iz pridelave z integriranim zatiranjem škodljivcev, ki z organskim bombažem sestavlja mešanico, izhaja iz gensko nespremenjenih sort,

                                                         —

                                                         za namene izračuna deleža bombaža v proizvodu, potrebnega za skladnost z merilom 1(b), se morebitni delež organskih bombažnih vlaken odšteje od zahtevanega najmanjšega deleža,

                                                         —

                                                         ves organski bombaž in bombaž iz pridelave z integriranim zatiranjem škodljivcev sta v celoti sledljiva v skladu z merilom 1(d), preverjanje pa se sprejme na podlagi letne količine kupljenega bombaža ali vsebnosti končnega proizvoda,“;

                                             (ii)

                                             v merilu 1(a) se četrti odstavek nadomesti z naslednjim:
                                             „Pri običajnem bombažu ali bombažu iz pridelave z integriranim zatiranjem škodljivcev se kot dokaz skladnosti sprejme preskus kvalitativnega preverjanja pogostih genskih sprememb, ki je opravljen v skladu z referenčnimi metodami EU za analizo gensko spremenjenih organizmov (GSO) (*1), rezultat pa ne kaže gensko spremenjenih organizmov. Preskusi se opravijo na vzorcih surovega bombaža iz vsake države izvora pred kakršno koli mokro obdelavo. Kot dokaz o skladnosti se sprejme potrdilo programov, ki izključujejo gensko spremenjeni bombaž, o bombažu iz pridelave z integriranim zatiranjem škodljivcev.

                                                (*1)  Evropska komisija, Referenčni laboratorij Evropske unije za gensko spremenjena živila in krmo – Metode PCR za kvalitativno odkrivanje gensko spremenjenih organizmov, http://gmo-crl.jrc.ec.europa.eu/gmomethods/.“;"

                                             (iii)

                                             merilo 1(b) se spremeni:

                                                         —

                                                         drugi stavek tretjega odstavka se nadomesti z naslednjim:

                                                            „Preverjanje se opravi na letni ravni za vse države izvora ali na podlagi potrjevanja vsega bombaža iz pridelave z integriranim zatiranjem škodljivcev, kupljenega za izdelavo proizvoda.“,

                                                         —

                                                         peti odstavek se črta;

                                             (iv)

                                             v merilu 1(c) se drugi in tretji odstavek nadomestita z naslednjim:
                                             „aldikarba, aldrina, kamfeklora (toksafena), kaptafola, klordana, 2,4,5-T, klordimeforma, cipermetrina, DDT, dieldrina, dinoseba in njegovih soli, endosulfana, endrina, heptaklora, heksaklorobenzena, heksaklorocikloheksana (skupaj izomerov), metamidofosa, metilparationa, monokrotofosa, neonikotinoidov (klotianidin, imidakloprid, tiametoksam), parationa in pentaklorofenola.
                                             Pri preskušanju bombaž ne vsebuje skupno več kot 0,5 ppm vseh zgoraj navedenih pesticidov.“;

                                             (v)

                                             v merilu 1(d) se točki (i) in (ii) drugega odstavka nadomestita z naslednjim:

                                                         „(i)

                                                         na letni podlagi: predložijo evidence transakcij in/ali računi, ki dokazujejo količino bombaža, ki je na letni podlagi kupljen pri kmetih ali skupinah proizvajalcev, in/ali skupno težo potrjenega bombaža do proizvodnje neobdelanih tkanin;

                                                         (ii)

                                                         na podlagi končnega proizvoda: predloži dokumentacija o količini uporabljenega bombaža v vsakem končnem proizvodu iz faz predenja in/ali proizvodnje tkanine. Vsa dokumentacija se sklicuje na nadzorni organ ali izdajatelja potrdil za različne oblike bombaža.“;

                                             (vi)

                                             v merilu 3(a) se tretji in četrti odstavek nadomestita z naslednjim:
                                             „Ocenjevanje in preverjanje: vložnik predloži dokumentacijo, navedeno zgoraj, ali pripravi poročila o preskusih z uporabo naslednje preskusne metode: IWTO osnutek preskusne metode 59. Preskus se izvede na lotih kmetov ali prodajnih lotih surove volne glede na državo izvora (če je mešana) in pred kakršnim koli mokrim postopkom. Preskusi se najmanj en sestavljeni vzorec več lotov kmetov ali prodajnih lotov iz posamezne države izvora na lot za obdelavo. Sestavljeni vzorec zajema:

                                                         (i)

                                                         volnena vlakna iz vsaj desetih naključno izbranih lotov kmetov ali prodajnih lotov (glede na državo izvora), kadar je v lotu za obdelavo več kot deset prodajnih lotov za navedeno državo izvora, ali

                                                         (ii)

                                                         en vzorec na prodajni lot ali lot kmeta (odvisno, kateri je manjši), ki dobavlja lote za obdelavo, kadar je v lotu za obdelavo manj kot deset prodajnih lotov za navedeno državo izvora.

                                                   Namesto tega se lahko poročila o preskusih predložijo za vse lote kmetov ali prodajne lote v lotu za obdelavo.
                                             Kadar velja odstopanje, vložnik predloži dokaz, ki potrjuje konfiguracijo obrata za čiščenje, in poročila o laboratorijskih preskusih, ki dokazujejo razgradnjo ektoparaziticidov, ki so lahko prisotni v ostankih čiščenja in mulju.“

                     (2)

                     V oddelku „3. Merila za kemikalije in postopke“:

                                 (a)

                                 v merilu 13(b) se prvi odstavek nadomesti z naslednjim:
                                 „Če ni posebej navedeno odstopanje, končni proizvod, vključno s katero koli sestavino ali dodatkom, ne vsebuje snovi, ki izpolnjujejo naslednje pogoje:

                                             (i)

                                             izpolnjujejo merila iz člena 57 Uredbe (ES) št. 1907/2006;

                                             (ii)

                                             so bile opredeljene v skladu s postopkom iz člena 59(1) Uredbe (ES) št. 1907/2006, ki vzpostavlja seznam kandidatnih snovi, ki vzbujajo veliko zaskrbljenost.

                                       To velja za snovi, ki dajo končnemu proizvodu uporabno lastnost, in snovi, ki so bile namerno uporabljene v formulah za proizvodnjo.
                                 Za snovi, ki vzbujajo veliko zaskrbljenost in so prisotne v tekstilnem izdelku ali katerem koli homogenem delu tekstilnega izdelka v koncentracijah, večjih od 0,10 % (masnega deleža), se odstopanje ne odobri.“;

                                 (b)

                                 merilo 14 se spremeni:

                                             (i)

                                             naslov in prvi odstavek se nadomestita z naslednjim:

                                                „Merilo 14 – Nadomeščanje nevarnih snovi in zmesi, ki se uporabljajo pri barvanju, tiskanju in končni obdelavi

                                             Snovi in zmesi, ki se nanesejo na tkanine in pletene vstavke med barvanjem, tiskanjem in postopki končne obdelave ter ostanejo na končnem proizvodu in v skladu z Uredbo (ES) št. 1272/2008 Evropskega parlamenta in Sveta (*2) izpolnjujejo merila za razvrstitev v razrede nevarnosti ali opozorilne stavke iz preglednice 5, se ne uporabijo, razen če so izrecno izvzete. Te omejitve veljajo tudi za funkcionalne snovi, vključene v sintetična vlakna in umetna celulozna vlakna med njihovo proizvodnjo. To merilo se uporablja za kemikalije, uporabljene pri proizvodnji, v obliki, v kateri se uporabijo za proizvod, bodisi kot snovi bodisi kot zmesi.

                                                (*2)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).“;"

                                             (ii)

                                             v merilu 14(b) se preglednica 6 spremeni:

                                                         —

                                                         šesta vrstica „(iv) Sredstva za odpornost na vodo, umazanijo in madeže“ se nadomesti z naslednjim:

                                                                                „(iv)

                                                                                Sredstva za odpornost na vodo, umazanijo in madeže

                                                                        H413

                                                                        Sredstva za odpornost in njihovi produkti razgradnje:

                                                                                —

                                                                                so bodisi lahko in/ali inherentno biorazgradljivi

                                                                                —

                                                                                bodisi niso bioakumulativni v vodnem okolju, vključno z vodnimi usedlinami.
                                                                                Proizvod izpolnjuje zahteve za trajnost uporabnih lastnosti (glej merilo 25).“

                                                         —

                                                         osma vrstica „(v) Dodatki“ se nadomesti z naslednjim:

                                                                                „(v)

                                                                                Dodatki, ki zajemajo:

                                                                                nosilce,

                                                                                pripravke za izravnavanje,

                                                                                dispergente,

                                                                                površinsko aktivne snovi,

                                                                                sredstva za zgoščevanje in

                                                                                veziva

                                                                        H301, H311, H331, H371, H373, H317 (1B), H334, H411, H412, H413, EUH070

                                                                        Recepture se formulirajo s sistemi za samodejno odmerjanje, procesi pa upoštevajo standardne delovne postopke.
                                                                        Snovi, razvrščene v stavke H311, H331 in H317 (1B), niso prisotne v končnem proizvodu v koncentracijah, ki so večje od 1,0 % m/m.“

                                             (iii)

                                             tretji odstavek po preglednici 6 se nadomesti z naslednjim:
                                             „Če formule za proizvodnjo vključujejo dodatke, ki so razvrščeni glede na nevarnost, kot je določeno v odstopanju (v), je potrebno preverjanje na podlagi preskušanja končnega ali vmesnega proizvoda v laboratoriju ali izračun prenosa razvrščenih dodatkov iz proizvodnih procesov v končni proizvod.“;

                                 (c)

                                 v merilu 16(b) se četrti odstavek nadomesti z naslednjim:
                                 „Ocenjevanje in preverjanje: vložnik dokaže skladnost glede na standard EN 12619 ali druge enakovredne standarde. Sprejme se tudi izračun emisij organskih spojin na podlagi metode, opisane v najnovejšem referenčnem dokumentu Evropske komisije o najboljših razpoložljivih tehnikah za tekstilno industrijo ('Reference Document on Best Available Techniques for the Textiles Industry'). Mesečna povprečja za skupne emisije organskih spojin iz proizvodnih obratov se predložijo za šest mesecev pred predložitvijo vloge. Kadar se topila predelajo in ponovno uporabijo, se kot dokaz delovanja teh sistemov predložijo podatki o spremljanju.“

                     (3)

                     Oddelek „4. Merila za uporabnost“ se spremeni:

                                 (a)

                                 v merilu 20 se prvi odstavek nadomesti z naslednjim:
                                 „Odpornost barve na mokro drgnjenje je najmanj na ravni 2–3. Raven 2 je dovoljena za denim temne barve, raven 1 pa za denim vseh drugih barvnih odtenkov.“;

                                 (b)

                                 v merilu 21 se prvi odstavek nadomesti z naslednjim:
                                 „Odpornost barve na suho drgnjenje je najmanj na ravni 4. Raven 3–4 je dovoljena za denim temne barve, raven 2–3 pa za denim vseh drugih barvnih odtenkov.“

                     (4)

                     Oddelek „5. Merila družbene odgovornosti gospodarskih družb“ se spremeni:

                                 (a)

                                 prvi odstavek se nadomesti z naslednjim:
                                 „V merilih 26 in 27 se obravnavajo delovni pogoji in človekove pravice pri delu. Merilo 26 se nanaša na faze razreza/izdelave/dodelave v proizvodnji tekstilnih izdelkov, merilo 27 pa posebej na proizvodnjo denima.“;

                                 (b)

                                 v merilu 26 se tretji odstavek nadomesti z naslednjim:
                                 „Ocenjevanje in preverjanje: vložnik dokaže preverjanje skladnosti tretje strani z neodvisnim preverjanjem ali dokazili, vključno z obiski na kraju samem, ki jih opravijo revizorji med postopkom preverjanja v zvezi z znakom za okolje v proizvodnih obratih za razrez/izdelavo/dodelavo v dobavni verigi za njihove potrjene proizvode. To poteka po vložitvi prijave in nato med veljavnostjo dovoljenja, če so uvedeni novi proizvodni obrati.
                                 V državah, v katerih je bila ratificirana Konvencija MOD o inšpekciji dela, 1947 (št. 81), v katerih nadzor MOD kaže, da je nacionalni sistem inšpekcije dela učinkovit, ter v katerih inšpekcijski sistem zajema zgoraj navedena področja (*3), se sprejme preverjanje inšpektorjev za delo, ki jih imenuje javni organ.

                                    (*3)  Glej NORMLEX MOD (http://www.ilo.org/dyn/normlex/en) in podporna navodila v priročniku za uporabnike.“"

                     (5)

                     V merilu 28 se druga vrstica preglednice 11 „Bombažna vlakna“ nadomesti z naslednjim:

                                 „Bombažna vlakna

                                 Več kot 50-odstotna vsebnost organskih materialov

                                 Proizvedeno iz xx % organskega bombaža.
                                 Uporabljen je le gensko nespremenjen bombaž.

                                 Več kot 95-odstotna vsebnost organskih materialov

                                 Proizvedeno iz organskega bombaža.
                                 Uporabljen je le gensko nespremenjen bombaž.

                                 Več kot 70-odstotna vsebnost bombaža iz pridelave z integriranim zatiranjem škodljivcev

                                 Bombaž, pridelan z zmanjšano uporabo pesticidov.“

                     (6)

                     Dodatek 1 se spremeni:

                                 (a)

                                 oddelek (e) se spremeni:

                                             (i)

                                             druga vrstica se nadomesti z naslednjim:

                                                                     „(i)

                                                                     Biocidne končne obdelave, uporabljene za dajanje biocidnih lastnosti končnemu proizvodu
                                                                     Uporaba:
                                                                     vsi proizvodi.

                                                         Biocidni proizvodi (v smislu člena 3(1)(a) Uredbe (EU) št. 528/2012 Evropskega parlamenta in Sveta (*4) se ne vključijo v vlakna, tkanine ali končni proizvod z namenom dajanja biocidnih lastnosti proizvodu.
                                                         Pogosti primeri vključujejo triklosan, nanosrebro, cinkove organske spojine, kositrne organske spojine, diklorofenilove (ester) spojine, benzimidazolove derivate in izotiazolinone.

                                                         n. r.

                                                         Preverjanje:
                                                         izjava vložnika o neuporabi.

                                             (ii)

                                             četrta vrstica se nadomesti z naslednjim:

                                                                     „(iii)

                                                                     Preparati za odpornost na vodo, madeže in olje
                                                                     Uporaba:
                                                                     kadar se uporabljajo za zagotavljanje uporabne lastnosti.

                                                         Fluorirani preparati za odpornost na vodo, madeže in olje se ne uporabljajo. Ti vključujejo perfluorirane in polifluorirane preparate za obdelavo.
                                                         Nefluorirani preparati za obdelavo so lahko in/ali končno biorazgradljivi ali niso bioakumulativni v vodnem okolju, vključno z vodnimi usedlinami. Izpolnjujejo tudi merilo primernosti za uporabo 25(a).

                                                         n. r.

                                                         Preverjanje:
                                                         izjava o neuporabi, ki ji izvajalci končne obdelave priložijo varnostne liste za uporabljena sredstva za odpornost.
                                                         Preskusna metoda:

                                                            n. r.“

                                 (b)

                                 oddelek (f) se spremeni:

                                             (i)

                                             v preglednici „Površinsko aktivne snovi, mehčalci in pripravki za utrjevanje“ se prva in druga vrstica spremenita:

                                                         „Detergenti, površinsko aktivne snovi, mehčalci in pripravki za utrjevanje

                                                                     (ii)

                                                                     Vsi detergenti, površinsko aktivne snovi, mehčalci za tkanine in pripravki za utrjevanje

                                                                        Uporaba: vsi procesi močenja.

                                                         Vsaj 95 % skupne teže vseh mehčalcev za tkanine, pripravkov za utrjevanje, detergentov in površinsko aktivnih snovi, uporabljenih v vsakem obratu za mokro obdelavo, je:

                                                                     —

                                                                     lahko biorazgradljivih pri aerobnih pogojih ali

                                                                     —

                                                                     inherentno biorazgradljivih in/ali

                                                                     —

                                                                     odstranljivih v čistilnih napravah za odpadne vode.

                                                               Kot referenčna točka za biorazgradljivost se uporabi najnovejša revizija podatkovne baze sestavin detergentov:
                                                         http://ec.europa.eu/environment/ecolabel/documents/did_list/didlist_part_a_sl.pdf.

                                                         n. r.

                                                         Preverjanje:
                                                         izjava dobavitelja kemikalije, ki so ji priloženi varnostni list in/ali rezultati preskusa OECD ali ISO.
                                                         Preskusna metoda:
                                                         glej pripravke za lepljenje in predenje (Dodatek 1(a)i/ii).

                                                                     (iii)

                                                                     Neionski in kationski detergenti ter površinsko aktivne snovi

                                                                        Uporaba: vsi procesi močenja.

                                                         Neionski in kationski detergenti ter površinsko aktivne snovi, uporabljeni v vsakem obratu za mokro obdelavo, ki so razvrščeni kot nevarni za vodno okolje v skladu z Uredbo (ES) št. 1272/2008, so končno biorazgradljivi pri anaerobnih pogojih.
                                                         Kot referenčna točka za biorazgradljivost se uporabi podatkovna baza sestavin detergentov:
                                                         http://ec.europa.eu/environment/ecolabel/documents/did_list/didlist_part_a_sl.pdf.

                                                         n. r.

                                                         Preverjanje:
                                                         izjava iz varnostnega lista in/ali dobavitelja kemikalije, ki so ji priloženi rezultati preskusa OECD ali ISO.
                                                         Preskusna metoda:
                                                         EN ISO 11734, ECETOC št. 28, OECD 311.“

                                             (ii)

                                             v preglednici „Dodatki“ se prva vrstica nadomesti z naslednjim:

                                                                     „(iv)

                                                                     Dodatki, uporabljeni v pripravkih in formulacijah
                                                                     Uporaba:
                                                                     vsi proizvodi.

                                                         Naslednje snovi se ne uporabijo v nobenih pripravkih ali formulacijah za tekstilne izdelke in morajo izpolnjevati mejne vrednosti za prisotnost v končnem proizvodu:

                                                                     nonilfenol, mešani izomeri,

                                                                     4-nonilfenol,

                                                                     4-nonilfenol, razvejan,

                                                                     oktilfenol

                                                                     4-oktilfenol

                                                                     4-tert-oktilfenol.

                                                         Skupna vsota 25 mg/kg

                                                         Preverjanje:
                                                         preskušanje končnega proizvoda.
                                                         Preskusna metoda:
                                                         ekstrakcija v topilu, ki ji sledi tekočinska kromatografija z masno spektrometrijo (LC-MS).

                                                         Alkilfenoletoksilati (APEO) in njihovi derivati:

                                                                     polioksietiliran oktilfenol,

                                                                     polioksietiliran nonilfenol,

                                                                     polioksietiliran p-nonilfenol.

                                                         Preverjanje:
                                                         preskušanje končnega proizvoda.
                                                         Preskusna metoda:
                                                         ISO 18254.“

                                 (c)

                                 oddelek (g) se spremeni:

                                             (i)

                                             vnos pri točki (iii) o biocidih se nadomesti z naslednjim:

                                                                     „(iii)

                                                                     Biocidi, uporabljeni za zaščito tekstilnih izdelkov med prevozom in skladiščenjem
                                                                     Uporaba:
                                                                     vsi proizvodi.

                                                         Uporabljajo se lahko le biocidi, ki vsebujejo aktivne snovi, odobrene v skladu z Uredbo (EU) št. 528/2012 Evropskega parlamenta in Sveta (*5). Vložniki morajo upoštevati najnovejši seznam odobritev:
                                                         https://echa.europa.eu/web/guest/information-on-chemicals/biocidal-active-substances.
                                                         Omejene so naslednje snovi:

                                                                     —

                                                                     klorofenoli (njihove soli in estri),

                                                                     —

                                                                     poliklorirani bifenili (PCB),

                                                                     —

                                                                     organokositrne spojine, vključno s TBT, TPhT, DBT in DOT,

                                                                     —

                                                                     dimetil fumarat (DMFu).

                                                         n. r.

                                                         Preverjanje:
                                                         izjava o neuporabi pred pošiljanjem in skladiščenjem, ki ji je priložen varnostni list.

                                             (ii)

                                             vnos pri točki „(iv) Kovine, ki jih je mogoče ekstrahirati“ se nadomesti z naslednjim:

                                                                     „(iv)

                                                                     Kovine, ki jih je mogoče ekstrahirati
                                                                     Uporaba:
                                                                     vsi proizvodi z različnimi mejnimi vrednostmi, ki se uporabljajo za dojenčke in otroke, mlajše od treh let.

                                                         Naslednje mejne vrednosti veljajo za proizvode, namenjene za dojenčke in otroke, mlajše od treh let:

                                                         mg/kg

                                                         Preverjanje:
                                                         preskušanje končnega proizvoda.
                                                         Preskusna metoda:
                                                         ekstrahiranje – EN ISO 105-E04-2013 (raztopina kislega znoja);
                                                         detekcija – masna spektrometrija z induktivno sklopljeno plazmo (ICP-MS) ali atomska emisijska spektometrija z induktivno sklopljeno plazmo (ICP-AES).

                                                         Antimon (Sb)

                                                         30,0

                                                         Arzen (As)

                                                         0,2

                                                         Kadmij (Cd)

                                                         0,1

                                                         Krom (Cr)

                                                                     —

                                                                     Tekstilni izdelki, pobarvani s sestavljenimi kovinskimi barvili

                                                         1,0

                                                                     —

                                                                     Vsi drugi tekstilni izdelki

                                                         0,5

                                                         Kobalt (Co)

                                                         1,0

                                                         Baker (Cu)

                                                         25,0

                                                         Svinec (Pb)

                                                         0,2

                                                         Nikelj (Ni)

                                                                     —

                                                                     Tekstilni izdelki, pobarvani s sestavljenimi kovinskimi barvili

                                                         1,0

                                                                     —

                                                                     Vsi drugi tekstilni izdelki

                                                         0,5

                                                         Živo srebro (Hg)

                                                         0,02

                                                         Naslednje mejne vrednosti veljajo za vse druge proizvode, vključno s tekstilnimi izdelki za notranjo opremo:

                                                         mg/kg

                                                         Preverjanje:
                                                         preskušanje končnega proizvoda.
                                                         Preskusna metoda:
                                                         ekstrahiranje – DIN EN ISO 105-E04-2013 (raztopina kislega znoja);
                                                         detekcija – masna spektrometrija z induktivno sklopljeno plazmo (ICP-MS) ali atomska emisijska spektrometrija z induktivno sklopljeno plazmo (ICP-AES).“

                                                         Antimon (Sb)

                                                         30,0

                                                         Arzen (As)

                                                         1,0

                                                         Kadmij (Cd)

                                                         0,1

                                                         Krom (Cr)

                                                                     —

                                                                     Tekstilni izdelki, pobarvani s sestavljenimi kovinskimi barvili

                                                         2,0

                                                                     —

                                                                     Vsi drugi tekstilni izdelki

                                                         1,0

                                                         Kobalt (Co)

                                                                     —

                                                                     Tekstilni izdelki, pobarvani s sestavljenimi kovinskimi barvili

                                                         4,0

                                                                     —

                                                                     Vsi drugi tekstilni izdelki

                                                         1,0

                                                         Baker (Cu)

                                                         50,0

                                                         Svinec (Pb)

                                                         1,0

                                                         Nikelj (Ni)

                                                         1,0

                                                         Živo srebro (Hg)

                                                         0,02

            (*4)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).“

            (*5)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).“


Pomembno pravno obvestilo

|

52006DP0426

Sklep Evropskega parlamenta o zahtevi za zaščito imunitete in privilegijev Maria Borghezia (2006/2151(IMM))

Uradni list 313 E , 20/12/2006 str. 0065 - 0066

		P6_TA(2006)0426Zahteva za zaščito imunitete in privilegijev Maria BorgheziaSklep Evropskega parlamenta o zahtevi za zaščito imunitete in privilegijev Maria Borghezia (2006/2151(IMM))Evropski parlament,- ob upoštevanju pisne zahteve Maria Borghezia za zaščito svoje imunitete z dne 23. maja 2006 in razglašene na plenarnem zasedanju 1. junija 2006,- po zagovoru Maria Borghezia v skladu s členom 7(3) svojega Poslovnika,- ob upoštevanju členov 9 in 10 Protokola z dne 8. aprila 1965 o privilegijih in imunitetah Evropskih skupnosti ter člena 6(2) Akta z dne 20. septembra 1976 o volitvah poslancev Evropskega parlamenta s splošnimi neposrednimi volitvami,- ob upoštevanju sodb Sodišča Evropskih skupnosti z dne 12. maja 1964 in 10. julija 1986 [1],- ob upoštevanju člena 68 Ustave Italijanske republike,- ob upoštevanju člena 6(3) in člena 7 svojega Poslovnika,- ob upoštevanju poročila Odbora za pravne zadeve (A6-0329/2006),1. sklene, da ne zaščiti imunitete in privilegijev Maria Borghezia;[1] Zadeva 101/63, Wagner proti Fohrmannu in Krierju, Letno poročilo 1964, ECR 195, in zadeva 149/85, Wybot v. Faure in drugi, Letno poročilo 1986, ECR 2391.--------------------------------------------------


title: Sklep Političnega in varnostnega odbora (SZVP) 2015/1750 z dne 29. septembra 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2015/607 (ATALANTA/5/2015)

text:
               1.10.2015

               SL

               Uradni list Evropske unije

               L 256/13

         SKLEP POLITIČNEGA IN VARNOSTNEGA ODBORA (SZVP) 2015/1750
   z dne 29. septembra 2015
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2015/607 (ATALANTA/5/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

               (2)

               PVO je 15. aprila 2015 sprejel Sklep (SZVP) 2015/607 (2), s katerim je za poveljnika sil EU imenoval kapitana (mornarica) Alfonsa GÓMEZA FERNÁNDEZA DE CÓRDOBO.

               (3)

               Poveljnik operacije EU je priporočil, da se za novega poveljnika sil EU imenuje kontraadmiral Stefano BARBIERI, ki zamenja kapitana (mornarica) Alfonsa GÓMEZA FERNÁNDEZA DE CÓRDOBO.

               (4)

               Vojaški odbor EU to priporočilo podpira.

               (5)

               Sklep (SZVP) 2015/607 bi bilo zato treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral Stefano BARBIERI je od 6. oktobra 2015 imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
   Člen 2
   Sklep (SZVP) 2015/607 se razveljavi.
   Člen 3
   Ta sklep začne veljati 6. oktobra 2015.

      V Bruslju, 29. septembra 2015

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  Sklep Političnega in varnostnega odbora (SZVP) 2015/607 z dne 15. aprila 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa (SZVP) 2015/102 (Atalanta/3/2015) (UL L 100, 17.4.2015, str. 79).